



VIĻĶENES PAGASTA IEDZĪVOTĀJU PADOME
Dārza iela 1, Viļķenes pagasts, Limbažu novads LV-4050; 

SĒDES PROTOKOLS
Viļķenē

	21.09.2026.
	Nr. 2



Sēde notiek klātienē 
Dārza ielā 1, Viļķenē, Limbažu novadā
Sēdes sākums: plkst. 18:00

Sēdē piedalās Viļķenes pagasta iedzīvotāju padomes locekļi: 
        Ingrīda Ristameca 
	Ilva Zvirgzdiņa 
	Guna Baumane 
	Aiga Kraukle 
	Karīna Noriņa 
	Andris Krogzems 
	Uldis Jānis Treimanis 
Sēdi vada: 
Viļķenes pagasta iedzīvotāju padomes priekšsēdētāja Ingrīda Ristameca


Papildus uzaicināti: 
Viļķenes pagasta pakalpojumu sniegšanas centra vadītāja Gita Kārnupe.
Viļķenes pagasta iedzīvotāji

Protokolē: 
             Karīna Noriņa 

Darba kārtībā:
1. Par iedzīvotāju padomes darbības mērķiem, prioritātēm un turpmākajiem uzdevumiem. 
2. Informācijas.

1. Jautājums. Par iedzīvotāju padomes darbības mērķiem, prioritātēm un turpmākajiem uzdevumiem. 
	Sēdes sākumā notiek iepazīšanās ar iedzīvotāju padomes locekļiem un pārrunas par iedzīvotāju padomes darbības mērķiem, prioritātēm un turpmāko darbības virzienu.
	Iedzīvotāju padomes priekšsēdētāja Gita Kārnupe informē par iedzīvotāju padomes darbības mērķiem un iespējām iesaistīties pagasta attīstības jautājumu risināšanā. Tiek pārrunāts jautājums par iedzīvotāju padomes finansējumu un iespējām nepieciešamības gadījumā rosināt papildu finansējuma piešķiršanu, sagatavojot lēmumprojektus, iesniedzot projektu pieteikumus un izmantojot citas pašvaldības noteiktās iespējas.
Pēc sākuma daļas norisinājās dažādas diskusijas starp iedzīvotāju padomes biedriem, Viļķenes iedzīvotājiem un pagasta pakalpojumu sniegšanas centra vadītāju. Diskusijās tika pārrunāti dažādi ar Viļķenes pagasta attīstību un iedzīvotāju ikdienu saistīti jautājumi. Tika apspriestas iedzīvotāju un iedzīvotāju padomes iespējas iesaistīties pagasta attīstībā un sadarboties ar pašvaldību, kā arī ar budžetu, finansējumu un papildu ieņēmumu iespējām saistīti jautājumi. Notika viedokļu apmaiņa par pagasta aktuālajām problēmām, teritoriju un infrastruktūras sakārtošanu, pārvietošanās iespējām, sabiedriskā transporta un dažādu pakalpojumu pieejamību. Tāpat tika pārrunāti jautājumi par pašvaldības īpašumu un teritoriju apsaimniekošanu, iedzīvotāju informēšanu un komunikāciju, kā arī aktuālām attīstības un vides tēmām. Diskusiju laikā tika apzinātas aktuālākās problēmas, iespējamie risinājumi un jautājumi, kuru risināšanai nepieciešama pašvaldības iesaiste.
	Tiek pieņemts lēmums sagatavot iedzīvotāju padomes atbalsta vēstuli par Viļķenes kultūras nama 2027.gada budžeta palielināšanu.


2. Informācijas
	Tiek diskutēts par nākamo iedzīvotāju padomes sēdi, kas varētu notikt 2026. gada oktobrī, kopā ar pagasta iedzīvotājiem, lai saprastu aktuālās problēmas un kā tās varētu risināt.
	Tiek pieņemts lēmums iedzīvotāju padomes sēdi organizēt 19.oktobrī, plkst. 18.30, organizējot ideju vētru.

Sēdi slēdz plkst. 19:18

Protokols 5 darba dienu laikā tiek iesniegts Viļķenes pagasta klientu apkalpošanas centram.


Sēdes vadītājs:
                         (____________________) Ingrīda Ristameca
                                        paraksts

Protokolētājs:    (____________________)  Karīna Noriņa
                                        paraksts

